คุม 5 แกนนำพันธมิตรฯ เข้าเรือนจำ หลังฎีกาสั่งจำคุก 8 เดือน ไม่รอลงอาญา คดียึดทำเนียบปี 51
เจ้าหน้าที่นำตัวพล.ต.จำลองพิภพสมเกียรติ สมศักดิ์และสุริยะใสขึ้นรถไปเรือนจำพิเศษกรุงเทพทันที หลังศาลฎีกามีคำพิพากษาจำคุกจำเลยทั้งหมดคนละ 8 เดือน ไม่รอลงอาญาคดียึดทำเนียบปี 51 ขณะที่สนธิ ปัจจุปันถูกจำคุกอยู่แล้วก็โดนด้วย13 ก.พ.2562 เมื่อเวลา 10.30 น. เจ้าหน้าที่นำตัว พล.ต.จำลอง ศรีเมือง พิภพ ธงไชย สมเกียรติ พงษ์ไพบูลย์ สมศักดิ์ โกศัยสุข และสุริยะใส กตะศิลา 5 แกนนำพันธมิตรประชาชนเพื่อประชาธิปไตย ขึ้นรถไปเรือนจำพิเศษกรุงเทพทันที หลังศาลฎีกามีคำพิพากษาจำคุกจำเลยทั้งหมดคนละ 8 เดือน ไม่รอลงอาญา ในความผิดฐานร่วมกันบุกรุกโดยกระทำความผิดตั้งแต่สองคนขึ้นไป และร่วมกันทำให้เสียทรัพย์กรณีบุกรุกเข้าไปในทำเนียบรัฐบาลเมื่อปี 2551 ตามประมวลกฎหมายอาญา มาตรา 83 91 358 362 และ 365คดีนี้ศาลชั้นต้นพิพากษาจำคุกจำเลยทั้งหมดคนละ 3 ปี แต่คำให้การเป็นประโยชน์แก่การพิจารณา ลดโทษเหลือจำคุกคนละ 2 ปี ต่อมาศาลอุทธรณ์พิพากษาแก้ให้จำคุกคนละ 2 ปี ลดโทษให้ 1 ใน 3 เหลือจำคุกคนละ 8 เดือนนอกจากจำเลยทั้ง 5 นี้แล้ว สนธิ ลิ้มทองกุล ที่ปัจจุปันถูกจำคุกในความผิด พ.ร.บ.หลักทรัพย์และตลาดหลักทรัพย์ ก็เป็นหนึงในจำเลยคดีนี้และในวันนี้เจ้าหน้าที่ก็ได้เบิกตัวสนธิ มาฟังคำพิพากษาด้วยเช่นกัน โดยเดินทางมาด้วยรถพยาบาลของเรือนจำ
เจ้าหน้าที่นำตัว พล.ต.จำลอง พิภพ สมเกียรติ สมศักดิ์และสุริยะใส ขึ้นรถไปเรือนจำพิเศษกรุงเทพทันที หลังศาลฎีกามีคำพิพากษาจำคุกจำเลยทั้งหมดคนละ 8 เดือน ไม่รอลงอาญา คดียึดทำเนียบปี 51 ขณะที่ สนธิ
ยึดทำเนียบ,พันธมิตรประชาชนเพื่อประชาธิปไตย,จำลอง ศรีเมือง,พิภพ ธงไชย,สมเกียรติ พงษ์ไพบูลย์,สมศักดิ์ โกศัยสุข,สุริยะใส กตะศิลา,สนธิ ลิ้มทองกุล